stanford-oval/wikipedia huggingface dataset:
Pontiac (täsmennyssivu)

Pontiac tarkoittaa seuraavia:
Pontiac, General Motors -konsernin automerkki.
Pontiac (intiaanipäällikkö), ottawa-intiaanien kuuluisin päällikkö.
Pontiac (Illinois), kaupunki Yhdysvalloissa.
Pontiac (Michigan), kaupunki Yhdysvalloissa.
Pontiac, kunta Kanadassa.
Pontiac, aluekunta Kanadassa.
USS Pontiac (täsmennyssivu), usean Yhdysvaltain laivaston aluksen nimi.
Pontiac-kuume, bakteerien aiheuttama äkillinen hengitysteiden sairaus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pontiac”, voi hakea sivunnimihaulla, laajalla sivunnimihaulla tai tekstihaulla.
Pine Bluff

| Pine Bluff |
| --- | --- |
 Pine Bluffin Arkansas'n kartalla
 Koordinaatit: 34°13′0″N, 92°1′23″W 
Valtio:   Yhdysvallat
Osavaltio:  Arkansas
Piirikunta:  Jeffersonin piirikunta
Perustettu:  1832
Kaupungiksi:  1839
Hallinto:  
 – Pormestari:  Ray Baker
Pinta-ala:  
 – Kokonaispinta-ala:  121,3 km²
 – Maa:  120,1 km²
 – Josta vettä:  1,2 km² 
Korkeus:  67 m
Väkiluku (2007):  50 667
 – Väestötiheys:  466,3 as./km²
 – Metropolialue:  107 341
Lempinimi::  Crime Bluff
Motto::  little bit of the good life
 
 http://www.cityofpinebluff.com/ 
Infobox OKVirheellinen NIMI-arvo: 
Pine Bluff on Yhdysvaltain keskilännessä sijaitsevan Arkansas'n osavaltion kuudenneksi suurin kaupunki. Sen pinta-ala on 121,3 km² (vettä 3,2 km²) ja asukasluku 55 085 (2000). Asukkaista 32% on valkoisia ja 66% mustia. Kaupunki on perustettu vuonna 1819 ja siellä sijaitsee yksi Yhdysvaltain vanhentuneiden kemiallisten aseiden varastoista.
Aiheesta muualla

Kuvia tai muita tiedostoja aiheesta Pine Bluff Wikimedia Commonsissa
Pielaveden yhtenäiskoulu

| Pielaveden yhtenäiskoulu |
| --- | --- |
 Pielaveden yhtenäiskoulun Rannankylän koulua.
Sijainti:  Puistotie 7, 72400 Pielavesi (alakoulu); Laurinpurontie 23, 72400 Pielavesi (yläkoulu)
Koordinaatit:  63.2295°N, 26.7688°E ja 63.2361°N, 26.7567°E
Tyyppi:  suomenkielinen yhtenäiskoulu
Rehtori:  Mika Aikkila
Luokat:  0-9
Oppilaita:  373 (2016, peruskoululaiset), lisäksi esikoululaiset
Rannankylän koulu, alakoulu Puustelli, yläkoulu
Pielaveden yhtenäiskoulu on Pielaveden kirkonkylässä toimiva yhtenäiskoulu (luokka-asteet 0-9). Siihen kuuluu Rannankylän kouluna tunnettu alakoulu (luokka-asteet 0-5) ja Puustelli-rakennuksessa toimiva yläkoulu (luokka-asteet 6-9).
Rannankylässä kouluopetus alkoi syksyllä 1876 Ikälässä. Alkuvuosina tytöt ja pojat opiskelivat eri luokissa; luokat yhdistettiin vuonna 1887. Hirsinen kansakoulurakennus Rannankylään valmistui vuonna 1884. Rakennusmateriaalina käytettiin muun muassa aiemman Kirkkosaaren kirkon hirsiä.
Tilastokeskuksen mukaan koulua kävi vuonna 2016 yhteensä 373 peruskoululaista.
Aiheesta muualla

Jouluevankeliumi savon kielellä (koululaisprojekti 2015) (youtube.com)
Pine

| Pine> Kehityshistoria |
| --- | --- |
Vakaa versio:  4.64 (28. syyskuuta 2005)
Tiedot
Ohjelmistotyyppi:  sähköposti
Lisenssi:  Ilmaisohjelma
Pine (Program for Internet News and Email) on Washingtonin yliopistossa kehitetty ilmainen sähköposti- ja uutistenlukuohjelma. Ohjelman ensimmäinen versio julkaistiin vuonna 1989. Ohjelman kehitystyö loppui vuonna 2008.
Pinestä on olemassa sekä Unix-, MS-DOS (PC-Pine) että Windows-versio. Unix-version käyttöliittymä pohjautuu komentoriviin ja Pine käyttää vakioeditorinaan Picoa.
Monista muista Unix-ohjelmista Pine poikkesi siten, että se oli suunniteltu aloittelevaa käyttäjää varten ja helppokäyttöiseksi. Käytettävissä olevat toiminnot ovat koko ajan näkyvissä valikoissa, ja ne valitaan yhtä kirjainta painamalla. Myös Pico perustuu samaan filosofiaan. Molemmista ohjelmista tuli suosittuja niiden opiskelijoiden keskuudessa, jotka eivät halunneet opetella emacsia tai vitä.
Pine kehitettiin alun perin Elm-sähköpostiohjelman pohjalta. Ohjelman ensimmäisessä virallisessa julkistuksessa yliopiston ulkopuolelle vuonna 1992 ohjelman nimen vihjattiin tulevan sanoista Pine Is No-longer Elm.
Pinen korvaajaksi kehitettiin avoimen lähdekoodin sähköpostiohjelma Alpine.  Uusi versio julkaistiin, koska Washingtonin yliopisto kielsi modifoitujen Pine-ohjelmien jakamisen. Pinen lisenssi on ISC-lisenssin kaltainen, mutta yliopiston tulkinta erosi ISC:n tulkinnasta. Avoimen lähdekoodin sähköpostiohjelma Cone on toiminnaltaan ja ulkoasultaan Pinen klooni. Sen mukana tulee myös Leaf-editori.
Pico-editorista on myös avoimen lähdekoodin klooni nimeltä Nano.
Aiheesta muualla

http://www.washington.edu/pine/ (Arkistoitu – Internet Archive)
Podosinovets

Podosinovets (ven. Подоси́новец) on kaupunkimainen taajama, kaupunkikunta ja Podosinovetsin piirin hallinnollinen keskus Kirovin alueella Venäjällä. Se sijaitsee Jugiin laskevan Pušmajoen suussa 454 kilometriä Kirovista luoteeseen. Kirovin ja Kotlasin väliseltä rautatieltä haarautuvan sivuradan pääteasema Podosinovets sijaitsee 12 kilometrin päässä Demjanovon taajamassa. Asukkaita on 4 100 henkeä (vuonna 2010).
Paikkakunta on saanut nimensä lähistöllä sijainneesta Osinovetsin linnoituksesta, joka mainitaan historiallisissa lähteissä ensimmäisen kerran vuonna 1486. Podosinovetsin pogosta mainitaan vuonna 1626. 1800-luvulle saakka seudulla oli tärkeä laivalaituri, jonka kautta vietiin maataloustuotteita Arkangeliin. Vuonna 1924 Podosinovetsin kylästä tuli piirikeskus ja vuonna 1965 se sai kaupunkimaisen taajaman statuksen.
Podosinovetsissa toimii metsätila, meijeri ja leipätehdas. Palveluihin kuuluvat lastentarha, keskikoulu, piirin keskuskirjasto, kulttuuritalo ja sairaala. Taajamassa on kotiseutumuseo, käsityötaiteen keskus ja toimiva Jumalansynnyttäjän kirkko.
Aiheesta muualla

Podosinovetsin piirin sivusto (Arkistoitu – Internet Archive) (venäjäksi)
Podosinovetsin piirille omistettu sivusto (venäjäksi)
Prosektori

Prosektori (< lat.) oli aikaisemmin yliopiston anatomiasaleissa professoria avustanut virkamies, joka ohjasi lääketieteen opiskelijoiden suorittamia ihmisruumiiden leikkelyharjoituksia ja valmisti näytepreparaatteja. Anatomian opettajana hän myös havainnollisti opiskelijoille ihmisen anatomiaa ruumiita leikkaamalla. Helsingin yliopistossa ei 1930-luvulla ollut prosektorin virkaa, vaan tällaiset työt kuuluivat apulaisen ja assistentin tehtäviin.
Pere Riba

| Pere Riba |
| --- | --- |

Henkilötiedot
Syntynyt: 7. huhtikuuta 1988 (ikä 36)
Kansalaisuus:   Espanja
Tennispelaaja
Pituus:  183 cm
Paino:  79 kg
Kätisyys:  oikea
Palkintorahat:  1 363 323 USD
Kaksinpeli
Paras sijoitus:  65. (16.5.2011)
Voitot/tappiot:  21–49
Grand Slam -turnauksissa
Australian avoimet:  2. kierros (2011, 2012)
Ranskan avoimet:  2. kierros (2010, 2011)
Wimbledon:  1. kierros (2010, 2011, 2014)
Yhdysvaltain avoimet:  1. kierros (2010, 2011, 2014)
Nelinpeli
Paras sijoitus:  
Voitot/tappiot:  19–28
Aiheesta muualla
ITF
ATP
Pere Riba (s. 7. huhtikuuta 1988 Barcelona) on espanjalainen tennispelaaja. Parhaimmillaan hän on ollut ATP-listan sijalla 65 toukokuussa 2011.
Grand Slam -turnauksissa Riba on päässyt parhaimmillaan toiselle kierrokselle Australian avoimissa 2011 ja 2012 sekä Ranskan avoimissa 2010 ja 2011.
Aiheesta muualla

Kuvia tai muita tiedostoja aiheesta Pere Riba Wikimedia Commonsissa
Pere Riba profiili ATP:n kotisivuilla
Pere Riba profiili ITF:n kotisivuilla
PinePhone Pro

| PinePhone Pro |
| --- | --- |
 PinePhone Pro Plasma Mobile -käyttöliittymällä
Valmistaja:  Pine64
Edeltäjä:  PinePhone
Käyttöverkot:  4G, CDMA ja GSM
Mitat:  160.8 mm x 76.6mm x 11.1mm
Paino:  215g
Näyttö:  6″ IPS LCD
Näytön kuvatarkkuus:  720x1440
Suoritin:  Rockchip rk3399s 4x 1.5 GHz Cortex-A53 & 2x 2Ghz Cortex-A72
Grafiikkapiiri:  Mali-T860 MP4
Keskusmuisti:  4 GB LPDDR4
Flash-muisti:  128 GB eMMC
Takakamera:  Yksi 13MP Sony IMX258, LED-salama
Etukamera:  8MP OmniVision OV8858
Käyttöjärjestelmä:  Linux
Akku:  3000mAh, Samsung J7, käyttäjän vaihdettavissa
Tiedonsiirto:  Quectel EG25-G
Liitännät:  Wi-Fi AMPAK AP6255 WiFi 11ac, hotspot-ominaisuudella, Bluetooth 4.1, A2DP, 3.5mm kuulokeliitäntä, USB-C USB 3.0 PD/DisplayPort
Muistikorttipaikka:  käynnistyslevynä toimiva microSD
Muuta:  anturit:   Kiihtyvyysanturi  Gyroskooppi  valaistustunnistin  etäisyysanturi  kompassi  GPS, A-GPS, GLONASS  Muu   Virta  ylös/alas painikkeet  ominaisuuksien päälle/pois kytkimet  LTE/GNSS, WiFi, Mikrofoni, Kaiutin, Kamerat 
Infobox OKNimi-testi OK: 
PinePhone Pro on Pine64:n kehittämä 4G älypuhelinkehitysalusta, joka on suunnattu avoimen lähdekoodin kehittäjille. Laite on vuonna 2019 julkaistun PinePhone-puhelimen seuraaja. PinePhone Pro käyttää Linux Manjaro ARM -käyttöjärjestelmää ja Plasma Mobile -käyttöliittymää. Sen sisällä on Rockchip RK3399S -järjestelmäpiiri, 4 Gt LPDDR4-muistia, 6-tuumainen näyttö, 13 MP:n pääkamera ja 8 MP:n etukamera. Puhelimessa on myös kytkimiä, joilla voi kytkeä toimintoja pois päältä, sekä vaihdettava Samsung J7 -tyyppinen 3000 mAh:n akku. Kesällä 2022 ohjelmisto oli kuitenkin vielä keskeneräinen.
Aiheesta muualla

PinePhone Pro Pine64 wikissä
Martijn Braam, 15.10.2021, The PinePhone Pro (vertailu Pinephone Pro -laitteen ennakkoversiosta ja Pinephone-mallista)
Pienin yhteinen jaettava

Kahden tai useamman kokonaisluvun pienin yhteinen jaettava eli pienin yhteinen monikerta, p.y.j., on matematiikassa pienin kokonaisluku, joka on tasan jaollinen kyseessä olevilla luvuilla. Käytännössä p.y.j. ilmaantuu esimerkiksi murtolukujen yhteen- ja vähennyslaskussa (ks. esimerkki alla). Se on mahdollista määrätä jakamalla luvut alkutekijöihinsä ja kertomalla niiden tekijöiden korkeimmat potenssit.
Formaalisti kahden luonnollisen luvun a ja b pienin yhteinen jaettava, pyj(a,b) = m, on pienin sellainen luku, jota kohti on olemassa sellaiset luonnolliset luvut  n_{a} ja  n_{b}, että
Siis jos
missä  p_{i} on i:s alkuluku ja jos  p_{i} ei ole luvun tekijä, sitä vastaava eksponentti  a_{i} tai  b_{i} on nolla, saadaan pyj-kaavaksi
Esimerkki:
Lukujen 18 ja 20 p.y.j.
Huomaa, että  {\frac {180}{18}}=10 ja  {\frac {180}{20}}=9, eli pyj on jaollinen luvuilla 18 ja 20.
Lisäksi jos joku luku on jaollinen luvuilla 18 ja 20, se on jaollinen myös luvulla 180.
Esimerkiksi 18 · 20 = 360 = 2 · 180
---
Lukujen 26 ja 28 p.y.j.
---
Pienintä yhteistä jaettavaa voidaan hyödyntää murtolukujen yhteenlaskussa.
Lasketaan ensin pyj(18,20) = 180. Lavennetaan tämän jälkeen murtoluvut samannimisiksi, eli että kummankin nimittäjä on 180. Kerroin saadaan jakamalla pyj nimittäjällä: 180/18=10, 180/20=9.
Voidaan osoittaa, että luonnollisille luvuille n ja p pätee:
n\cdot p=\operatorname {syt} (n,p)\cdot \operatorname {pyj} (n,p)
Swedish House Mafia

| Swedish House Mafia |
| --- | --- |

 Swedish House Mafia Ibizalla Pacha-klubilla vuonna 2011. (Sebastian Ingrosso, Axwell ja Steve Angello)
Tiedot
Toiminnassa:  2008–2013; 2018–
Tyylilaji:  progressiivinen house, electro house
Kotipaikka:   Tukholma, Ruotsi
Laulukieli:  englanti
Jäsenet:  Axwell   Steve Angello   Sebastian Ingrosso  
Levy-yhtiö:  Virgin Records   Polydor Records   Refune Records   Axtone Records   Size Records   Astralwerks  
Aiheesta muualla
Kotisivut
Infobox OKNimi-testi OK: 
Swedish House Mafia on vuonna 2008 perustettu ruotsalainen house-musiikkia tekevä dj-kollektiivi, johon kuuluvat Axel "Axwell" Hedfors, Sebastian Ingrosso ja Steve Angello.
Yhtyeen debyyttialbumi Until One julkaistiin 25. lokakuuta 2010. Yhtye toimi aktiivisesti vuosina 2008–2013, mutta palasi julkisuuteen 2018 esiinnyttyään kevään Ultra Music Festivaleilla Miamissa. Syksyllä 2018 yhtye ilmoitti suuresta konsertista Tukholman Tele 2 Arenalla sekä uudesta tuotetusta musiikista, joka julkaistaisiin myöhemmin.
Yhtyeen tunnetuimpia kappaleita ovat muun muassa "Don't You Worry Child" (mukana John Martin), "Miami 2 Ibiza" (mukana Tinie Tempah), "One (Your Name)" (mukana Pharrell Williams), "Save The World" (mukana John Martin), "Greyhound" sekä "Leave the World Behind" (mukana Laidback Luke & Deborah Cox).
Kesäkuussa 2012 Swedish House Mafia ilmoitti lopettavansa One Last Tour -kiertueensa jälkeen. Swedish House Mafian jäähyväiskonsertti järjestettiin Miamissa Ultra Music Festivalilla maaliskuussa 2013. Viiden vuoden ajan Angello keikkaili sooloartistina, ja Axwell ja Ingrosso duona. Keväällä 2018 Swedish House Mafia teki yllättävän paluun 2018 Ultra Music Festivalilla Miamissa viiden vuoden tauon jälkeen.
Diskografia > Studioalbumit

Paradise Again (2022)
Diskografia > Kokoelma-albumit

Until One (2010)
Until Now (2012)
Diskografia > Extended Play -levyt

Miami 2 Ibiza (2010)
Save The World (The Remixes) (2011)
Antidote (Remixes) (2012)
Don't You Worry Child (Remixes) (2012)
Diskografia > Singlet

”Get Dumb” (feat. Laidback Luke) (2007)
”Leave the World Behind” (feat. Laidback Luke & Deborah Cox) (2009)
”One” (ensimmäinen Swedish House Mafia -nimellä julkaistu single) (2010)
”Miami 2 Ibiza” (feat. Tinie Tempah) (2010)
”Save The World” (feat. John Martin) (Extended Mix) (2011)
”Antidote” (Swedish House Mafia vs. Knife Party) (2011)
”Greyhound” (2012)
”Don't You Worry Child” (feat. John Martin) (2012)
”It Gets Better” (2021)
”Lifetime” (mukana Ty Dolla Sign ja 070 Shake, 2021)
”Moth to a Flame” (The Weekndin kanssa, 2021)
Esiintymiset Suomessa

20. joulukuuta 2012 – Hartwall Areena, Helsinki
Leave The World Behind

Vuonna 2014 ilmestyi Swedish House Mafian ja Christian Larsonin tekemä elokuva Leave The World Behind, joka näyttää ja kertoo yhtyeen jäsenten elämästä ja heidän viimeisestä One Last Tour -maailmankiertueesta. Elokuvassa jäsenet puhuvat muun muassa siitä, miksi he lopettivat, ja että he eivät enää ole parhaita ystäviä kuten ennen Swedish House Mafiaa.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Pielavesi-Keitele

Pielavesi-Keitele on Pielavedellä ja Keiteleellä kerran viikossa julkaistava paikallislehti. Lehti ilmestyy keskiviikkoisin. Sen päätoimittajana on vuodesta 1999 toiminut Heli Roivainen. Vuonna 2011 lehden levikki oli 5 899. Pielavesi-Keitele kuuluu Keskisuomalainen-konserniin.
Pielavesi-Keitele ilmestyi ensimmäisen kerran vuonna 1961. Julkaisijaksi ja kustantajaksi perustettiin Pielaveden ja Keiteleen Sanomat Oy. Iisalmen Sanomat hankki yhtiön osake-enemmistön vuonna 1982, jolloin se siirtyi IS-yhtymä Oy:n tytäryhtiöksi. Pielaveden ja Keiteleen Sanomat Oy toimi erillisenä tytäryhtiönä aina vuoteen 1998, jolloin Keski-Suomen Media Oy osti IS-yhtymä Oy:n. Nykyisin lehteä julkaisee Keskisuomalainen-konserniin kuuluva Maakunnan Sanomat Oy.
Ensimmäisinä vuosikymmeninä lehti ilmestyi nimellä Pielaveden ja Keiteleen Sanomat. Nykyinen nimi otettiin käyttöön vuonna 1983. Samana vuonna Pielavesi-Keitele alkoi ensimmäisenä paikallislehtenä Pohjois-Savossa ilmestyä myös näkövammaisille tarkoitettuna äänilehtenä. Lehden äänittämisestä vastaavat paikalliset Lions-klubit.
Pielavesi-Keiteleen levikki oli korkeimmillaan vuonna 1992, jolloin se oli 7 197. Sittemmin levikki on laskenut väkiluvun mukana tasaiseen tahtiin. Vuodesta 2013 Pielavesi-Keitelettä on voinut lukea myös näköislehtenä verkossa.
Pielavesi-Keiteleen päätoimipiste sijaitsee Pielaveden keskustassa osoitteessa Laaksotie 28. Lehden pitkäaikaisimpana päätoimittajana vuodesta 1966 vuoteen 1999 toimi Oskari Kananen.
Aiheesta muualla

Pielavesi-Keitele (Arkistoitu – Internet Archive)
Podosinovetsin piiri

Podosinovetsin piiri Kirovin alueen kartalla.
Podosinovetsin piiri (ven. Подоси́новский райо́н, Podosinovski raion) on kunnallinen itsehallintoalue Kirovin alueella Venäjällä. Alueen luoteisosassa sijaitsevan piirin pinta-ala on 4264,84 neliökilometriä. Asukkaita on 18 700 henkeä (vuonna 2010).
Podosinovetsin piirin on perustettu vuonna 1924. Kirovin alueeseen se on kuulunut vuodesta 1941 lähtien. Vuonna 1963 Podosinovetsin piiri yhdistettiin Lalskin piirin kanssa Luzan piiriksi, mutta seuraavana vuonna se erotettiin jälleen omaksi hallintoalueekseen.
Piiri rajoittuu pohjoisessa Kirovin alueen Luzan ja etelässä Oparinon piiriin sekä lännessä Vologdan alueeseen. Pohjois-Venäjän selänteen muodostamalla vedenjakajalla sijaitseva seutu kuuluu taigan keskivyöhykkeeseen. Pinta-alasta 75 % on metsää. Suurimmat joet ovat Jug ja sen sivujoki Pušma. Hyötykaivannaisiin kuuluvat savi, hiekka, sora ja turve.
Piiriin kuuluvat Podosinovetsin, Demjanovon ja Pinjugin kaupunkimaiset taajamat (kaupunkikunnat) sekä kahdeksan maalaiskuntaa: Jahrenga, Lundanka, Oktjabr, Pušma, Šolga, Štšotkino, Utmanovo ja Zaretšje. Hallinnollinen keskus on Podosinovets, josta on 454 kilometriä alueen pääkaupunkiin Kiroviin. Asutuskeskuksia on yhteensä 157. Kaupunkiväestön osuus on 67,2 %.
Seudun kautta kulkee Kirovin ja Kotlasin välinen rautatie, josta haarautuu sivurata Demjanovoon. Maantieyhteys Kiroviin kiertää Vologdan ja Kostroman alueiden kautta (630 kilometriä).
Talous perustuu metsäteollisuuteen. Suurin teollisuuslaitos on Demjanovossa toimiva Polekon puunjalostuslaitos. Lisäksi on pienimuotoista elintarviketeollisuutta. Maatalous tuottaa viljaa, maitoa ja lihaa.
Piirissä toimii 7 lastentarhaa, 12 koulua ja kaksi lasten luomistyön keskusta. Kulttuurilaitoksia ovat kolme lasten musiikkikoulua, kirjastolaitos, kulttuuri- ja kerhotalot, käsityötaiteen keskus, Podosinovetsin kotiseutumuseo sekä Lodeinon kylässä sijaitseva marsalkka Ivan Konevin kotimuseo. Podosinovetsissa on keskussairaala, Demjanovossa kaupunginsairaala sekä Pinjugissa ja Utmanovossa paikallissairaalat. Paikallislehtenä ilmestyy Znamja (”Lippu”). Nähtävyyksiin kuuluvat Jahrengan ja Šolgan kylien kirkot.
Aiheesta muualla

Podosinovetsin piirin sivusto (Arkistoitu – Internet Archive) (venäjäksi)
Podosinovetsin piiri Kirovin alueen sivustolla (Arkistoitu – Internet Archive) (venäjäksi)
Podosinovetsin piirille omistettu sivusto (venäjäksi)
Paloheinän kirkko

| Paloheinän kirkko |
| --- | --- |

Sijainti:  Paloheinä, Helsinki
Koordinaatit:  60°14′59.9″N, 024°55′22″E
Seurakunta:  Pakilan seurakunta
Rakentamisvuosi:  1963
Suunnittelija:  Sakari Siitonen
Istumapaikkoja:  130
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Paloheinän kirkko on Helsingin Paloheinässä sijaitseva entinen kirkko, jonka tiloissa toimii nykyään yksityinen hoivakoti. Vuonna 1963 alkuaan seurakuntakodiksi valmistuneen rakennuksen on suunnitellut arkkitehti Sakari Siitonen. Sen käyttö kirkkona lakkasi vuonna 2010.
Historiaa

Paloheinän seurakuntatalon suunnittelu käynnistettiin vuonna 1961 ja sen pääpiirustukset hyväksyttiin kirkkovaltuuston kokouksessa 1. kesäkuuta 1962. Samassa kokouksessa kirkkovaltuusto vahvisti seurakuntatalon enimmäiskustannukset ja oikeutti kirkkohallintokunnan rakennuttamaan seurakuntatalon. Paloheinän seurakuntakoti vihittiin käyttöön 3. marraskuuta 1963. Kirkkohallintokunta vahvisti päätöksellään 21. lokakuuta 1971 seurakuntatalon nimeksi Paloheinän kirkko.
Paloheinän kirkko oli toinen Pakilan seurakunnan kirkoista. Kirkon 5-äänikertaiset urut valmisti Kangasalan urkutehdas vuonna 1965. Kirkon sisustuksen suunnitteli Anja Danska, ja alttariseinällä oli Tyyne Pakarisen kuvakudos Mestari asettaa myrskyn. Kirkkosalissa oli 130 istumapaikkaa ja kirkkosaliin liitettävässä seurakuntasalissa 50 paikkaa.
Rakennuksessa oli kirkkotilojen lisäksi kerhohuoneita ja kolme asuntoa. Kirkolla toimi erilaisia kerhoja ja piirejä, päiväkoti sekä partiolippukunta.
Kirkon käytöstä poistuminen ja purkusuunnitelma

Pakilan seurakuntaneuvosto päätti syksyllä 2008 keskittää toimintansa Hyvän Paimenen kirkkoon ja luopua Paloheinän kirkon käytöstä kesäkuussa 2010. Päätöksen taustalla olivat kirkon käytön supistuminen pelkkään kerhotoimintaan sekä kirkossa ilmenneet rakenteelliset ongelmat, esimerkiksi kosteusvauriot, jotka aiheuttivat sisäilmaongelmia. Viemärikorjausten yhteydessä vuonna 2005 havaittiin myös, että koko kirkon putkisto vaati peruskorjausta. Myös monet muut rakenteelliset osat olivat tulleet tai tulossa elinkaarensa päähän.
Paloheinän kirkon tilat olivat olleet Pakilan seurakunnalla vuokrattuina seurakuntayhtymältä. Seurakunnan tehdessä päätöksen luopua tilojen käytöstä virisi seurakuntayhtymän ja Pakilan seurakuntaneuvoston välille keskustelu siitä, mitä kirkon kiinteistölle tulisi tehdä. Vaihtoehtoina olivat mittava peruskorjaus tai kirkon purkaminen ja tontin uudisrakentaminen. Vuoden 2008 syyskuussa järjestetyssä asukasillassa tontille ehdotettiin esimerkiksi senioriasuntoja.[lähde? ]
Seurakuntayhtymä esitti loppuvuodesta 2009 rakentavansa tontille uuden rakennuksen, jossa olisi tarvittavat tilat kerhotoiminnalle, minkä lisäksi tontille rakennettaisiin perheasuntoja, jotka toteuttaisi ulkopuolinen taho. Tarvittavat kaavamuutokset olivat jo vireillä. Helmikuussa 2010 kirkkovaltuusto päätti kirkon purkamisesta. Päätöksen tekemistä helpotti se, että Paloheinän kirkko ei nimestään huolimatta ollut kirkkolain määritelmän mukainen kirkko. Kirkon rakentamispäätöstä vuonna 1962 ei ollut vahvistettu kirkkohallituksessa, joten purkupäätöstäkään ei tarvinnut alistaa kirkkohallituksen vahvistettavaksi, vaan se voitiin tehdä kirkkovaltuustossa.
Kirkon purkua asettuivat vastustamaan paikallisyhdistykset Pakila-seura sekä Paloheinä-Torpparinmäki-asukasyhdistys. Ne lähettivät joulukuussa 2009 lääninhallitukselle kirjelmän, jossa kirkon purkamisen sanottiin ”heikentävän kaupunkikuvaa ja loukkaavan asukkaiden etuja”. Yhdistykset myös esittivät kirkon suojelua rakennussuojelulain nojalla, mutta Uudenmaan ely-keskus hylkäsi esityksen maaliskuussa 2011, koska se ei pitänyt kirkkoa valtakunnallisesti arvokkaana kohteena. Myöskään Museovirasto ei pitänyt kirkkoa arkkitehtonisesti niin merkittävänä, että olisi edellyttänyt sen säilyttämistä.
Purkamisasia ratkesi lopulta niin, että kirkko myytiin yksityiselle toimijalle, joka peruskorjasi ja laajensi kirkon ja sijoitti siihen hoivakoti Päiväkummun.
Aiheesta muualla

Kuvia tai muita tiedostoja aiheesta Paloheinän kirkko Wikimedia Commonsissa
Kirkkoesittelyt – Paloheinän kirkko
Laura Tuominen: Jumalanpalvelustila purku-uhan alla Rakennusperinto.fi.  6.5.2010. Museovirasto ja Ympäristöministeriö. Arkistoitu 10.3.2014. Viitattu 10.3.2014.
Prosenttiliike

Prosenttiliike on 1980-luvun alussa Suomessa syntynyt vapaa kansalaistoiminta. Sen tavoitteena oli nostaa Suomen kehitysapu Yhdistyneiden kansakuntien määrittelemälle tasolle, joka on 0,7 prosenttia kansantuotteesta. Halukkaat maksavat prosentin tuloistaan joka kuukausi jollekin järjestölle, joka antaa katastrofiapua, tekee kehitysyhteistyötä tai solidaarisuustyötä.
Liikkeen ansiosta syntyi vuonna 1985 Kehitysyhteistyön palvelukeskus Kepa.
Piet Raymakers

| Mitalit | Mitalit | Mitalit |  |
| --- | --- | --- | --- |
|  Piet Raymakers vuonna 1981. |  Piet Raymakers vuonna 1981. |  Piet Raymakers vuonna 1981. |  |
Esteratsastus
Maa:   Alankomaat
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 | joukkuekilpailu |  |
Petrus Josephus "Piet" Raymakers (s. 29. syyskuuta 1956 Asten) on alankomaalainen esteratsastaja. Hän voitti Ratina Z -ratsunsa kanssa joukkuekilpailussa olympiakultaa ja saavutti henkilökohtaisessa kilpailussa olympiahopeaa Barcelonassa 1992. Kultamitalijoukkueen muut jäsenet olivat Jos Lansink, Jan Tops ja Bert Romp.
Peter Fechter

Peter Fechter
Peter Fechter (14. tammikuuta 1944 – 17. elokuuta 1962) oli itäberliiniläinen muurari, josta 18-vuotiaana tuli Berliinin muurin ensimmäisiä ja kuuluisimpia uhreja.